text: Leitar tú eftir Nudlavirkinum, trýst her
text: #000000
text: Verið góð við hvør annan, og lúgvið minni
  There is a time, there is a place
text: #000001
text: So nógv kunnu hagtøl lúgva
text: #000004
text: Eitt orðafelli er, at tað finnast hvítar lygnir, svartar lygnir og hagtøl. Eitt annað orðafelli er, at tøl ikki lúgva. Well, sum internetráðgevi brúki eg nógva tíð til at hyggja at hagtølum fyri vitjanir, síðuvísingar o.a., men tá eg í dag vitjaði ávikavist Vevmátingarlistan hjá Gallup og Vevlistan sum byggir á Google Analytics tøkni, so mátti eg staðfesta, at vev hagtøl eru einki annað enn vegleiðandi ábendingar.
text: #000005
text: Eg haldi sum so ikki, at tað er neyðugt at greiða frá so nógvum, tí tølini tala fyri seg. Bæði hesi skermprentini eru fyri viku 25 tað er dagarnar 17.6.2013 til 23.6.2013.
text: #000006
text: Vevmátingarlistin hjá Gallup viku 25
text: #000007
text: Vevlistin, ið byggir á Google tøkni fyri viku 25
text: #000008
text: Um vit taka nøkur tøl, ið vísa hvussu ymisk hagtølini eru. So er kanska áhugavert at hyggja at tølunum fyri portal.fo, ið liggur ovast á listanum.
text: #000009
text: Altso er einasta talið, ið bert hevur ein relativt lítlan mun, so er tað talið fyri brúkarar, ið er hvussu nógvir einstakir brúkarar hava vitja síðuna. Hetta er samstundis eisini tað talið, ið onkursvegna er tað torførasta at definera í tílíkum hagtølum. Tí talið av vitjanum og kanska serliga fyri sýndar síður, átti at verið rættiliga líkatil. Eisini sæðst, at meðan tølini á Vevlistanum fyri brúkarar og vitjanir eru hægri, so er talið fyri sýndar síður sera nógv lægri, faktiskt minnið enn helvtina.
text: #000010
text: Hyggja vit at næstu síðuni á listanum Aktuelt.fo, síggja vit tó, at her er lítil konsekvensur á muninum, tí her er talið av brúkarum heilt ymiskt, meðan munurin millum sýndar síður er sera ymiskur.
text: #000011
text: Well, eg skal ikki keða tykkum skermprentini tosa fyri seg, so tit, ið eru áhugaði er vælkomin at leita víðari. Eg kann bara staðfesta, at hagtøl eru ikki bara hagtøl. Tað einasta, sum er sikkurt, er at talið av vitjandi, vitjanum og sýndum síðum er eitt púra fast tal, um tað er talið, ið Google vísur, ið Gallup vísur ella okkurt heilt annað, tað er so spurningurin.
text: #000012
text: Løgmaður fegnast um, at vit eru heimsins lukkuligasta land, hann leggur einki í, um bert 40% av Føroya fólki hevur álit á hann. Men hvat man hann halda um, at kanningin hjá Fólkaheilsuráðnum, vísir, at 10% av okkum ikki høvdu ráð til mat seinasta mánaðin?
text: #000014
text: Sá áhugaverdu kjaksendingina eftir Dag og Viku frá í gjár, har Árni Gregersen, Liljan Weihe og Annleyg Lamhauge umrøddu kanningina hjá Fólkaheilsuráðnum og hvussu og hvat frá kanningini bleiv borið fram. Áhugavert kjak, við fleiri vinklum, men tað mest ræðandi, ið eg hoyrdi í sendingini var, ein útsøgn hjá Annleyg Lamhauge, ið hvørki Árni ella Liljan tóku til sín, nevniliga at 10% av teimum atspurdu ikki høvdu ráð til mat seinasta mánaðin.
text: #000015
text: Orsakað meg, men liva vit ikki í einum somikið ríkum landi, at hetta ikki eigur at henda?
text: #000016
text: Í menniskjum góður tokki hevur leingið peikað á trupulleikan. Nú finnast so hagtøl. Ja, ikki bara hagtøl, men ein kanning eftir altjóða leisti, ið vísir, at tíggjundi hvør av okkum ikki hevur ráð til mat.
text: #000017
text: Eg endurtaki: tíggjundi hvør av okkum hevur ikki ráð til mat!
text: #000018
text: Nú má okkurt henda, og tit sum kroystu flatskattin í gjøgnum, og sostatt gjørdu stættarmunin størri. Vónandi fáa tit eitt sindur ilt í hjarta um, at tað støðu tit hava sett okkara veikastu í, men mest av øllum vóni eg, at hetta fær tykkum at gera okkurt við støðuna, og tað beint nú.
text: #000019
text: Mest lisnu nudlarnir í 2012
text: #000020
text: Her er yvirlit yvir tær tíggju mest lisnu greinarnar á Nudlum í 2012. Umframt greinarnar, er forsíðan nógv mest vitjaða síðan, meðan menupunktini “Handan Nudlar” og Yrkingasøvn eisini er væl vitjað, og lættliga høvdu sloppið á listan um hetta vóru greinar..
text: #000021
text: Mest lisna greinin er minningarorðini um Rasmus Rasmussen, ið vit mistu í ár alt ov tíðliga.
text: #000022
text: 11. oktober: Minningarorð um Rasmus Rasmussen
text: #000024
text: 2. Undskyld mig men fuck your DR
text: #000025
text: 26. mars: Hugleiðing, um tá Sveinur Gaard Olsen tosaði danskt millum løgini á konsert sínari í Føroyum.
text: #000026
text: 3. Aftur dulnevnt persónsálop á Vágaportalinum
text: #000027
text: 1. juni: Grein um hvussu Vágaportalurin í dulnevndum persónsálopum, roynir at sáa iva um trúvirði hjá fíggindum sínum.
text: #000028
text: 4. Syrgiligar søgur beint frá hjartarnum
text: #000029
text: 5. Skít verið við 266B í Føroyum niðurgera vit vegna kyn og rasu
text: #000031
text: 10. apríl: Hugleiðing um kynsliga niðurgeran í hondbóltsdysti í Klaksvík.
text: #000032
text: 2. juli: Hugleiðing um fakligheit á veg á Roskilde Festival
text: #000034
text: 31. juli: Hugleiðing um tey, ið brúka Bíbliuna til at halda onnur niðrið.
text: #000038
text: 9. Hvat siga tit sum stýra í Havnini í dag?
text: #000039
text: 12. oktober: Hugleiðing, tá løgmaður ákærdi Tórshavnar kommunu fyri at niðurprioritera tey eldru.
text: #000040
text: 14. desember: Hugleiðing um avtøkuna av Landsbankanum.
text: #000042
text: Ein av bestu avgerðunum, sum eg tók í 2012, var at fáa mær henda bloggin á nudlar.net. Hann hevur verið sera væl vitjaður, og hevur enntá onkra viku ligið á einum 2. plássi á vevlistanum, við yvir 5.000 fólkum, ið hava vitjað mín blogg tað vikuna. Eg havi skrivað 159 greinar, ummælið, hugleiðingar og annað, umframt, at eg 63 ferðir havi verið í Lippukassanum og lagt leinkir til áhugaverdar gamlar greinar úr mínum greinasavni.
text: #000043
text: Mítt greinasavn er vorðið rættiliga trivaligt við 563 tekstum, ið eg havi skrivað millum ár og dag, og tað fer at vaksa uppaftur meira, alsamt sum eg komi longur niður í tann stóra bunka av tekstum, ið eg havi liggjandi, sjálvandi leggi eg bert tað, ið onkursvegna er áhugavert, eisini fyri eftirtíðina. Eg ætli eisini at halda fram við Lippukassunum, har eg leggi leinkir til hesar greinar út.
text: #000044
text: Takk fyri áhugan tit 24.994, ið hava vitjað Nudlar 43.833 ferðir og hugt at tilsamans 61.182 síðum síðan eg 4. februar lat nudlar.net upp. Takk fyri tit, sum deildu mínar greinar, ummæli og meiningar, takk fyri tit sum viðmerktu og komu við afturmeldingum, neiligum eins væl og jaligum. Túsund takk fyri øll somul, eg vóni, at tit fylgja við aftur í 2013.
text: #000045
text: Áheitan á allar føroyskar journalistar
text: #000046
text: Nú er mín lítli miðil her ikki ein journalistiskur miðil, so eg eri ikki tann, ið vanliga heldur mikrofonina í gronina á makthavarunum, tí fari eg at heita á tykkum, ið starvast á ordiligum miðlum, um at spyrja kringvarpsstjóran Dia Midjord um nakað, ið tit faktiskt longu áttu at havt spurt hann.
text: #000047
text: Hvussu nógv sparir Kringvarpið við at skerja allar fríyrkissendingarnar í útvarpinum?
text: #000048
text: Er sparingin veruliga so stór, at hetta ber mát við ta lækkan í tænastuni, ið vit lisensgjaldarar uppliva?
text: #000049
text: Orsøkin til at, at eg vil hava tykkum at svara hesum er, at eg als ikki haldi, at svarið uppá næsta spurningin er ja.
text: #000050
text: Vit hava fimm vikur eftir av hesum árinum, og frá í gjár, hevur Kringvarpsstjórin ruddað allar sendingar, ið vóru gjørdar av fríyrkisfólki av skránni. Talan er sambært portalinum um hesar sendingar:
text: #000051
text: Altso sjey sendingar, harav tann eina, Morgunbland, vanliga verður send hvønn gerandisdag (haldi eg í øllum førum), hinar eru sendingar, ið verða sendar eina ferð um vikuna. Sostatt er talan um tilsamans samsýning til framleiðslu av ellivu sendingum um vikuna í fimm vikur, ella 55 sendingar, herav eru bæði jól og nýggjár, so fleiri sendingar høvdu neyvan verið á skrá alíkavæl. Tað eg kenni til lønarlagið hjá fríyrkisfólki í Kringvarpinum, skuldi tað undrað meg almikið, um sparingin er yvir kr. 100.000,-
text: #000052
text: Vit tosa sostatt um, at Kringvarpið fær eitt undirskot uppá 3,7 ístaðin fyri 3,8 mió. Ella við øðrum orðum skít líkamikið.
text: #000053
text: Kann ein av tykkum, sum hevur ein ordiligan miðil ikki kanna hetta her, og kanska koma við uppfylgjandi spurninginum til Dia, um hann bara ger hetta fyri at provokera, og vísa politiska myndugleikanum, hvar skápið skal standa?
text: #000054
text: Sum ein, ið rindar Kringvarpsgjald, so haldi eg als ikki, at hetta er stuttligt ella nakað, ið kann góðtakast av einum almennum stjóra, serliga einum, ið hevur lutvísa ábyrgd í ringu støðuni eftir av hava sitið í stýrinum í fýra ár.
text: #000055
text: Etikkur hevur lítlan áhuga millum føroysk miðlafólk
text: #000056
text: Einans 10 føroysk miðlafólk tímdu at møta upp, tá teirra yrkisfelag Føroysk Miðlafólk setti etikk á dagskránna. Áhugin fyri etikki er opinbart ikki serliga stórur millum okkara miðlafólk.
text: #000057
text: Felagið Føroysk Miðlafólk skipaði leygardagin fyri temadagi um etikk í fjølmiðlunum, tað var norski serfrøðingurin og journalisturin Gunnar Bodahl-Johansen, ið var skeiðshaldari. Hann er royndur journalistur, undirvísari og fyrrverandi limur í norska etiska fjølmiðlaráðnum.
text: #000058
text: Dagurin var áhugaverdur, og skráin var spennandi, umframt fyrilestur um etiskar leiðreglur í fjølmiðlunum, varð arbeitt við ymiskum føroyskum fjølmiðlasøgum, ið hava verið á markinum fyri hvat er etiskt rætt ella skeivt.
text: #000059
text: Heftni, trúðvirði og útmeldingar á eitt nú sosialum miðlum varð somuleiðis viðgjørt, áðrenn Gunnar Bodahl-Johansen greiddi okkum frá, um hvussu miðlarnir dekkaðu terrorálopið 22. juli 2011 og um eftirspælið av hesum.
text: #000060
text: Alt í alt ein fínur dagur, men tað, sum skelkaði meg, var uppmøtingin. Hetta er eitt so týdningarmikið evni, og eitt evni, ið fjølmiðlafólk í Føroyum mugu vera serliga uppmerksom um, tí miðlarnir hjá okkum eru so sperdir fíggjarliga og sostatt við kvalifiseraðum ressoursum, at lætt er at missa prinsippini burt.
text: #000061
text: Dagurin var ókeypis fyri limir í Føroysk Miðlafólk, so tað er ófatiligt, at so fá luttóku. Kringvarpið átti seks av teimum tíggju, meðan hini arbeiddu á Dimmu og Sosialinum. Meðan einasti miðilin, ið sendi tíðindaleiðsluna var Sosialurin. Eingin av privatu netmiðlunum var umboðaður, hóast hesir eiga alsamt størri part av okkara tíðindaflutningi, og flest allir lýða av teoretiskum undirskoti.
text: #000062
text: Eg skal ikki døma um, hví so fá luttóku. Sjálvandi eru summi upptikin, men ein so vánalig uppmøting vísir, at etikkur veruliga ikki hevur nakran serligan áhuga hjá flestu føroysku miðlafólkum, og tað er fúl skomm.
text: #000063
text: Onkur segði “Content is god”, well tá eg sjálvur og ábyrgdarblaðstjórin á Dimmalætting, Árni Gregersen luttóku í sendingini Fríggjakvøld, fyri at leggja nýggja Kringvarpsstjóranum lag á, hvussu nú skal stýrast, so var høvuðsboðskapurin, hugsa meira um innihald og minnið um form.
text: #000064
text: Eru tað ikki fjølmiðlar, ið eru 4. statsvaldið?
text: #000065
text: Eg havi fortíð í Miðlahúsinum í Vágsbotni og havi har arbeitt saman við Eiriki Lindenskov og havi absolutt nógva virðing fyri manninum. Eg havi eisini lisið síðu 2 í Sosialinum við stórari frægd, síðan hendan síða bleiv vinklað heldur speiskari, men tá eg sá oddagreinina í gjár, fór eg veruliga at ivast í, um maðurin man hava sligið høvdið so hart í, at hann hevur gloymt, hvat hann starvast við.
text: #000066
text: Undir yvirskriftini “Corydon hermir eftir Jørgen” hugleiður blaðsstjórin í Sosailinum um tíðindaskrivið hjá Jørgen Niclasen, har fíggjarmálaráðharrin boðar frá, at danska stjórnin hevur avritað skattareformin hjá BADH samgonguni.
text: #000067
text: Hetta tíðindaskriv er so mikið margháttligt, at tað í sjálvum sær ikki so løgið, at tað verður til eina oddagrein. Men niðurstøðan í oddagreinini er sera løgin. Eirikur leggur í krovið á bæði andstøðu, búskaparfrøðingum, og Fíggjarmálaráðharranum. Hann skrivar soleiðis:
text: #000068
text: “Hvar eru fakfeløgini, sum so mannsterk hava mótmælt? Hvar eru allir búskaparfrøðingarnir, sum so staðiliga hava mótmælt politikkinum hjá Landsstýrinum? Hvar er andstøðan, sum so náðileyst hevur niðurgjørt politikkin hjá Landsstýrinum?
text: #000069
text: Um tað veruliga er satt, sum Jørgen Niclasen sigur (...), so mugu fakfeløg og andstøða bíta høvdið av allari skomm. (...) Men um tað ikki passar, sum Jørgen Niclasen sigur, so er støðan eins álvarsom, tí ein fíggjarmálaráðharri má ikki siga ósatt”
text: #000070
text: Harra mín jesekrist Eirikur Lindenskov! Tað er ikki fyrst og fremst andstøða og fakfeløg, ið hava ábyrgdina at virka sum vakthundur mótvegis pástandum hjá landsstýrismonnum, tað eru nettupp fjølmiðlarnir sosum Sosialurin, ið skulu vísa okkum lesarum, hvat er sannleiki og hvat er politiskt spinn.
text: #000071
text: Tað er ófatiligt at blaðstjórin á hendan hátt finst at, at onnur ikki gera hansara arbeiði fyri hann. At hann samstundis kemur við insinuerandi prikum móti fíggjarmálaráðharranum ger ikki støðuna betur. Serliga havandi í huga, at blaðið als onga viðger hevur av sannleikavirðinum í skrivinum.
text: #000072
text: Eg var málleysur eftir at hava lisið oddagreinina. Er hetta ein staðfesting av, at Miðlahúsið ikki longur sær uppgávuna sum 4. statsvald, sum eina uppgávu hjá fjølmiðlunum? Er hetta nýggi journalistiski vinkulin í Vágsbotni? Eg dugi stutt sagt ikki á nakran hátt at síggja, hvussu ein blaðstjóri kann rættvísgera eina tílíka oddagrein.
text: #000073
text: Aftur í dag leggur Vágaportalurin pixlar til eitt ljótt, ófantaligt og sera persónligt álop á deildarstjórarnar í fyrrverandi Uttanríkisráðnum, aftur hesaferð eitt dulnevnt álop, skrivað av Ad-hoc toyminum, ið er eitt slag av brigadu, ið hevur til endamáls í tíð og ótíð at loypa á øll ,sum hava fornermað Jørgen Niclassen ella hansara fyrrverandi aðalstjóra.
text: #000074
text: Skermprent av einum serliga ófantaligum parti av lesarabrævinum.
text: #000075
text: Eg spyrji meg sjálvan, hvar gongur moralska markið hjá Ólavi í Beiti?
text: #000076
text: Eg blívi beinleiðis illur um tílíkt, og hugsi hví fólk vitja eina heimasíðu, ið drívur tílíkt virksemi. Men finni sjálvur svarið, tí eg vitji eisini Vágaportalin:
text: #000077
text: Har liggur ein rúgva av tilfari, og síðan verður dagførd alla tíðina, sum forvitin føroyingur endar tú har inni. Havi hug at lova, at eg gevist at lesa Vágaportalin, til hann heldur uppat við skitnum dulnevndum persónálopum, men má viðganga, at hetta neyvan heldur serliga leingi.
text: #000078
text: Havi hug at leinkja til greinina, men fari ístaðin at heita á tykkum um ikki at lesa hana, hon er sama persónliga og svínska svansið, sum vit hava lisið áður.
text: #000079
text: Guð havi lov fyri Suna Merkistein
text: #000080
text: myndin er stolin av portalinum, tey brúka so ofta myndir hjá mær, at tað gongur upp.
text: #000081
text: Men fy for den ledeste, sum eg haldi lítið um programleggingarleistin í Kringvarpinum, ið mest tykist, sum ein systematisk avmentan.
text: #000082
text: Eg eri tó somikið realistiskur, at eg ikki vænti nakra dulda dagsskrá á hesum øki heldur, bara manglandi skil fyri tí leikluti, ið Kringvarpið eigur at hava.
text: #000083
text: Havi júst sitið og lurtað eftir in Mente hjá Suna Merkistein. Ein frálík sending, ið viðger føroyska mentan.
text: #000084
text: Í dag var tað sjónleikurin Breaking The Waves, ið varð ummældur, umframt at hugt var aftur á skaldskapin hjá Karsteni Hoydal. Samanlagt ein áhugaverd sending, ið viðgjørdi partar av okkara ríku mentan.
text: #000085
text: Viðger av okkara mentan hevur týdning. Serliga gleðiligt er tað, at ummæli av mentan og kjak um mentan fær pláss í hesari sending. Tí júst ummæli og kjak eru við til at menna føroyska mentan.
text: #000086
text: Herfyri var Suni Merkistein í farloyvi frá sendingini, og tá gjørdist leikluturin og týdningurin hjá Suna so øgiliga týðiligur.
text: #000087
text: Avloysarin, tann altíð skilagóði og dámligi Páll Danielsen, valdi ein heilt annan vinkul, sum á ein speiskan hátt, kann lýsast sum mikrofonhaldararí fyri ymiskum mentanarpolitiskum maktpersónum. Hetta er ein áhugaverd verkætlan í sær sjálvum, serliga tí hon legði opið, hvussu mentanarliga støðið er hjá nøkrum av okkara fremstu autoritetum á mentanarøkinum. Men fuck sum tað gav okkum lítið, einki annað enn eitt innlit í okkurt forferdiliga óáhugavert, og tó ræðandi.
text: #000088
text: Um dulda dagsskráin var at øsa okkum til eina revolutión, veit eg ikki, men eg ræðist, at eingin duld dagsskrá var. Vit fingu í øllum førum onga revolutión.
text: #000089
text: Eftir at programleiðslan í Kringvarpinum hava kvalt frálíku mentanarsendingina Refleksjón hjá Heina í Skorðini og Kvørnina, har skilafólk, sum eg sjálvur ummældu føroyskan tónleik, er Suni seinasti mentanarligi vitin, ið vit hava á sendiflatuni. Hann stendur nú fyri samlaðu viðgerðini av føroyskari mentan í tí, sum skuldi verið okkara fremsti mentanarberi. Guð havi lov fyri Suna!
text: #000090
text: Men fy for den ledeste, sum eg haldi lítið um programleggingarleistin í Kringvarpinum, ið mest tykist, sum ein systematisk avmentan. Eg eri tó somikið realistiskur, at eg ikki vænti nakra dulda dagsskrá á hesum øki heldur, bara manglandi skil fyri tí leikluti, ið Kringvarpið eigur at hava.
text: #000091
text: Onkur vil ivaleyst halda, at eg bert eri súrur, tí eg ikki longur fái ummælarakekkar frá Kringvarpinum, men so er ikki, ummælaraarbeiðið í Kringvarpinum er næstan sjálvboðið og einasta orsøk, at vit, sum hava ummælt, gera tað, er tí vit meta hetta arbeiðið sum týdningarmikið fyri menningina av føroyskum tónleiki. Eg elskaði Kvørnina, langt áðrenn eg fór at ummæla í henni, tí hon á ein seriøsan hátt viðgjørdi føroyskan tónleik, og sostatt menti henda týdningarmikla mentanarpall okkara.
text: #000092
text: Men eg harmist eisini um Refleksjón, eftir at Kringvarpið í eini 25 ár hevði roynt, so var endiliga eydnast at gera eina góða mentanarsending til sjónvarpið, og so sleppur man henni, hetta er ikki bara harmiligt, hetta er burturvið.
text: #000093
text: Guð havi lov fyri Suna!
text: #000094